text:  Keď vezmem do úvahy, ako som sa na ten film tešil, tak musím priznať mierne sklamanie. Príbeh o dvoch tulákoch, ktorí snívajú o spoločnej umývačke áut mi nedal presne to, čo som očakával. Zopár zaujímavých momentov sa tu nájde, hlavne z väzenia, kde Pacino doplatí na svoju dôverčivosť, prasačej farmy, záverečný telefonát či scéna z fontány. To všetko sa odohráva až v druhej polovici filmu a tej prvej to trošku trvá. Určite nebudem jediný komu nesedel záver, ocenil by som trošku dramatickejší a jasnejší, pretože tak ako to je, mi to pripadalo nejaké prázdne.  Váhal som s hodnotením, ale Pacino tu v jednej zo svojich prvých  úloh, na seba tak výrazne upozornil, že sa musím prikloniť k štyrom, aj keď slabším. 70%.
item_title: Strašák
item_directors: Jerry Schatzberg
item_screenwriters: Garry Michael White
item_cast: Gene Hackman Al Pacino Dorothy Tristan Ann Wedgeworth Richard Lynch Eileen Brennan Rutanya Alda Penelope Allen Audrianne Waters Karen Lamm Richard Jamison